Més d'un milió de usuaris a l’any utilitzen l’autobús en Paterna com a mitjà de transport
22/09/2016

# Més d'un milió de usuaris a l’any utilitzen l’autobús en Paterna com a mitjà de transport

[![Imagen del Bus a la Fe](/images/noticias/2016/09/bus-fe.jpg)](/images/noticias/2016/09/bus-fe.jpg)

22.09.2016

Amb motiu del Dia Europeu Sense Cotxe, l'Ajuntament ha organitzat diferents activitats per a conscienciar als veïns sobre els avantatges d'utilitzar mitjans de transport més respectuosos amb el medi ambient

Amb motiu de el “Dia Europeu Sense Cotxe”, l'Ajuntament de Paterna ha donat a conèixer les xifres dels usuaris que utilitzen l'autobús municipal i que, juntament amb les línies 130 i 140 de transportre interurbà i la línia 62 de l'EMT, supera el milió d'usuaris a l'any.

Tal com ha informat la regidora de Movilitat, Nuria Campos, "en el passat any, més de 650.000 paterners i paterneres van utilitzar les línies interurbanes que unixen Paterna amb València, als que cal sumar els 200.000 usuaris del transport urbà i els més de 120.000 que es van beneficiar de la línia de l'EMT que unix la capital del Túria amb el barri de Terramelar".

Entre les mesures que s'han dut a terme en l'últim any, destaca l'ampliació de la flota i millora de l'horari i el recorregut de la Línia 140 d'autobús, incloent una parada en el barri de Terramelar per primera vegada, o la creació d'una línia que connecta Paterna amb l'Hospital Universitari La Fe de València i al Centre d'Especialitats de Burjassot per a facilitar als veïns els desplaçaments a les seues consultes mèdiques. i que tan sols en el primer mes, va registrar més de 1.000 viatgers.

A més també s'ha ampliat el servei d'autobús a la platja durant els mesos d'estiu incloent els dissabtes i diumenges en l'horari i que enguany va batre el rècord superant els 10.000 usuaris.

"Totes estes mesures formen part del full de ruta que s'ha marcat l'equip de govern per a facilitar la mobilitat dels paterners i paterneres, millorant els mitjans de transport públics", hi ha assenyalat la regidora Campos, que ha afegit "que des de l'Ajuntament continuarem treballant per a incentivar l'ús dels transports alternatius entre els ciutadans fomentant una mobilitat sostenible i creant una ciutat mes amigable."

En eixe sentit, i coincidint amb el "Dia Europeu Sense Coche", l'Ajuntament ha organitzat durant tota la setmana diferents activitats dirigides a conscienciar els ciutadans sobre els avantatges d'utilitzar mitjans de transport més respectuosos amb el medi ambient. Animació infantil, estands de cicloturisme, jocs en el carrer, tallers de bicicletes, han omplit els carrers del municipi i s'ha facilitat l'ús del servei de transport municipal oferint-lo de manera gratuïta.

Finalment, i dins de l'aposta del govern per l'ús dels transports sostenibles, la regidora també ha volgut destacar el servei de bicicletes públiques de Paterna que compta amb més de 10.000 usuaris a l'any, 23 estacions repartides pel municipi i una flota de 200 bicicletes, que van ser renovades el passat any, canviant-les per models més còmodes, lleugers i segurs.

Per a la regidora, en els últims anys, BiciPaterna, s'ha "consolidat com un mitjà alternatiu per a moure's per la ciutat, encara que també fora, ja que un 30 % dels usuaris empra el servei per a desplaçar-se a municipis pròxims, especialment aquells amb què tenim compatibilitat del servei de bicis, sent Burjassot el més visitat seguit de Godella, Mislata i Valencia".